CELEX: 62012TA0012
Language: bg
Date: 2012-07-04 00:00:00
Title: Дело T-12/12: Решение на Общия съд от 4 юли 2012 г. — Laboratoires CTRS/Комисия (Лекарствени продукти за хуманна употреба — Разрешение за търговия с лекарствения продукт „Orphacol“ — Писмо, уведомяващо ищеца за намерението на Комисията да не издаде разрешение — Искане за установяване на неправомерно бездействие — Изразяване на становище от Комисията — Недопустимост — Искане за отмяна — Приемане на ново решение — Липса на основание за произнасяне)

11.8.2012   
            
            
               BG
            
            
               Официален вестник на Европейския съюз
            
            
               C 243/18
            
         Решение на Общия съд от 4 юли 2012 г. — Laboratoires CTRS/Комисия
   (Дело T-12/12) (1)
   
   (Лекарствени продукти за хуманна употреба - Разрешение за търговия с лекарствения продукт „Orphacol“ - Писмо, уведомяващо ищеца за намерението на Комисията да не издаде разрешение - Искане за установяване на неправомерно бездействие - Изразяване на становище от Комисията - Недопустимост - Искане за отмяна - Приемане на ново решение - Липса на основание за произнасяне)
   2012/C 243/35
   Език на производството: английски
   
      Страни
   
   
      Ищец: Laboratoires CTRS (Булон-Биланкур, Франция) (представители: K. Bacon, barrister, M. Utges Manley и M. Barnden, solicitors)
   
      Ответник: Европейска комисия (представители: E. White и L. Banciella)
   
      Страни, встъпили в подкрепа на ищеца: Чешка република (представители: M. Smolek и D. Hadroušek), Френска република (представител: G. de Bergues) и Обединено кралство Великобритания и Северна Ирландия (представители: E. Jenkinson и S. Ossowski, впоследствие E. Jenkinson и H. Walker, подпомагани от J. Holmes, barrister)
   
      Предмет
   
   Искане за установяване на неправомерно бездействие на Комисията, доколкото същата не е приела окончателно решение по отношение на заявлението за издаване на разрешение за търговия с лекарствения продукт „Orphacol“, а при условията на евентуалност — искане за отмяна на решението, за което се твърди, че се съдържа в писмото на Комисията от 5 декември 2011 г., и с което се отхвърля заявлението на ищеца за издаване на посоченото разрешение
   
      Диспозитив
   
   
               1.
            
            
               Отхвърля искането за установяване на неправомерно бездействие като недопустимо.
            
         
               2.
            
            
               Основанието за произнасяне по направеното при условията на евентуалност искане за отмяна е отпаднало.
            
         
               3.
            
            
               Европейската комисия понася, наред с направените от нея съдебни разноски, и тези на Laboratoires CTRS.
            
         
               4.
            
            
               Чешката република, Френската република и Обединено кралство Великобритания и Северна Ирландия понасят направените от тях съдебни разноски.
            
         
      (1)  ОВ C 58, 25.2.2012 г.